Aktîvîsto kurd Mustafa Tuzako ke Almanya de statuyê multecîyan de yo,  hetê Mehkemeya Berze ya Munchenî ra tepişîya. Tuzak 16ê kanûne de ame tepiştene û erşawîya zîndanî.
Mehkemeya Munchenî îdîa kerd ke Tuzak hezîranê 2019 û gulana 2020î de berpirsîyarê ''Herêma Ulmî ya PKKyî'' û ''Herêma Munchenî/Bavyera Başûre'' bi.
Dozgerîye teqîbo teknîk ê polîsanê Bavyera û Baden-Wurttembergî û nawnayîşê Dortmund, Duisburg û ê bînî yê vera hêrişanê dewleta tirke, tewrbîyayîşê şîn, pêvînayîşî sey îsbatê sûcî mojnayî.
Mustafa Tuzak vera tecrîdkerdişê Rayberê Şarê Kurdî Abdullah Ocalanî serranê 2018-2019î de tewrê grevê vêşanîye bibi. Tuzak û 4 aktîvîstanê kurdan Berlin de 134 rojan grev kerdbi. Tuzak grevê vêşanîye de bibi 44 kîlo û tede nêweşîyî virazîyabî.
